#### ИНСТИТУТ ЗА ЈАВНО ЗДРАВЉЕ- Н И Ш

Телефон 4226-448, 4226-384; Телефакс 4225-974; Пошт.фах 39

Булевар др Зорана Ђинђића 50, 18000 Ниш, Србија



Број: 07/1-185

Датум: 28.04.2025. године

## На основу члана чл. На основу члана 37. став 1. Закона о раду ("Службени гласник РС" бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентично тумачење), чл. 7- 9. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Сл. гласник РС“ бр. 96/2018 и 58/2020 - Анекс ) и Одлуке о потреби за заснивање радног односа бр.07/1-184 од 28.04.2025.године, В.Д. директора Института за јавно здравље Ниш расписује:

**Јавни оглас за пријем у радни однос на одређено време са пуним радним временом**

**1.Оглашава се потреба за пријем у радни однос на одређено време до шест месеци, са пуним радним временом, за следеће послове:** Виши санитарни техничар/санитарно еколошки инжењер, један извршилац, у Центру за контролу и превенцију болести Института за јавно здравље Ниш.

**2.Опис послова:**

Под контролом лекара ради на истраживању, спречавању и сузбијању респираторних и других заразних болести. Врши епидемиолошко извиђање и узима епидемиолошке анкете у опсегу који му повери лекар специјалиста, односно шеф Одсека. Припрема материјал и прибор и узима узорке неопходне за изналажење и утврђивање извора заразе и путева преношења узрочника респираторних заразних болести. Води евиденцију о кретању заразних болести, ажурира пријаве заразних болести у Сервису јавног здравља и сређује статистичке податке о кретању заразних болести. Уређује картотеку оболелих и клицоноша. Све послове обавља у складу са захтевима важећих стандарда и усвојених процедура. Радне задатке обавља у Институту и на терену. Управља службеним возилом ради обављања рада на терену. Обавља и друге послове из домена рада Центра за контролу и превенцију болести, у свим организационим јединицама центра, у складу са стручном спремом/образовањем, знањем и радним способностима, по налогу шефа одсека, а због потреба процеса и организације рада (када је неопходно да се одређени послови заврше у року, због повећаног обима посла, због смањеног броја извршилаца, ради замене привремено одсутних радника или у другим случајевима када је потребно да се послови заврше без одлагања. Обавља и друге послове које му повери шеф Одсека и начелник Центра. Придржава се мера заштите на раду Придржава се општих аката Института и кодекса пословног понашања запослених. За свој рад одговоран је шефу Одсека и начелнику Центра.

**Врста и степен стручне спреме:** високо образовање:

-на струковим студијама првог степена (основне струковне студије) по пропису који уређује високо образовање, почев од 10. септембра 2005. године;

-на основним студијама у трајању од најмање две године, по пропису који је уређивао високо образовање до 10. септембра 2005. године.

**Додатна знања / испити:**

-стручни испит;

-лиценца;

-најмање шест месеци радног искуства у наведеном звању

-познавање рада на рачунару (програмски пакет Word i Exel)

-возачка дозвола Б категорије.

**3.Уз пријаву на оглас, која треба да садржи кратку биографију, адресу, контакт телефон и е-mail адресу, кандидати подносе следећа документа (оверене фотокопије):**

**- диплома о завршеном** стеченом образовању;

- уверење о положеном стручном испиту;

-лиценца;

**-извод из матичне књиге рођених;**

**-извод из матичне књиге венчаних (уколико су дипломе или уверења издати на девојачко презиме);**

**-уверење о држављанству;**

**-фотокопија возачке дозволе.**

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове.

**4. Коначну одлуку о избору кандидата за пријем у радни однос, донеће директор Института за јавно здравље Ниш на основу извештаја Комисије, која ће обавити разговор са кандидатима.**

**5. Приликом заснивања радног односа кандидати су дужни да доставе лекарско уверење као доказ о здравственој способности за послове за које се заснива радни однос.**

**6. Рок за подношење пријаве је осам (8) дана од дана објављивања огласа на порталу Националне службе за запошљавање. Оглас ће бити објављен и на интернет страници Министарства здравља Републике Србије и Института за јавно здравље Ниш.**

7. Непотпуне и неблаговремене пријаве се неће разматрати.

8. Приложена документација за оглас неће се враћати кандидатима.

9.Обавештење о термину за обављање разговора пријављених кандидата који испуњавају услове огласа биће накнадно објављено на веб страници Института за јавно здравље Ниш [www.izjz-nis.org.rs](http://www.izjz-nis.org.rs).

10. Кандидати који не буду изабрани неће бити посебно обавештени о резултатима огласа, обавештење о избору кандидата биће објављено на веб страници Института.

11.Пријаве се подносе лично на писарници Института за јавно здравље Ниш или путем препоручене поште на адресу: Институт за јавно здравље Ниш, Бул. др Зорана Ђинђића 50, 18000 Ниш, са напоменом “за оглас” и напоменом за које се радно место конкурише.

В.Д. ДИРЕКТОРА

Проф. др Миодраг Стојановић